Cabdulaahi Yuusuf Axmed - Vikipeedia, vaba entsüklopeedia

# Cabdulaahi Yuusuf Axmed

### Allikas: Vikipeedia

Cabdullaahi Yuusuf Axmed (sündis oletatavasti 15. detsembril 1934) on Somaalia president.

Augustis 1994 valiti ta Puntlandi iseseisvuse eest võitleva Somaalia Päästmise Demokraatliku Rinde juhiks. (Ka kindral Mohamed Abshir Musa väidab, et valiti samal kongressil SPDR juhiks, ent tema jäi eksiili ega võtnud Puntlandi valitsemisest vahetult osa.)

23. juulil 1998 kuulutas Puntland end iseseisvaks Somaalia koosseisus ning Abdullahi Yusuf Ahmedist sai Puntlandi president. Presidendiks jäi ta 30. juunini 2001, mil ta soovis oma ametiaega pikendada 2004. aastani. Seda vastustas Jama Ali Jama, kellest sai lühikeseks ajaks Puntlandi president, ent kodusõjas jäi Abdullahi Yusuf Ahmed peale ja oli uuesti Puntlandi president 8. maist 2002 oktoobrini 2004. Võrreldes muu Somaaliaga saavutas Abdullahi Yusuf Ahmed Puntlandis suhtelise stabiilsuse.

Kuna Puntland ei taotlenud eraldumist Somaaliast, siis oli Abdullahi Yusuf Ahmed sobiv kandidaat Somaalia presidendi kohale. Ta valiti presidendiks 10. oktoobril 2004 Keenia pealinnas Nairobis (poliitilise ebastabiilsuse tõttu ei valitud presidenti Somaalias) ja andis ametivande 14. oktoobril.

Presidendina on ta seadnud eesmärgiks keskvõimu piiride laiendamisele kaugemale pealinna Muqdisho lähiümbrusest. Ta on saavutanud eelkokkuleppe, et 2006 läheb Puntland uuesti Somaalia keskvalitsuse kontrolli alla.

Välja otsitud andmebaasist "http://et.wikipedia.org../../../c/a/b/Cabdulaahi_Yuusuf_Axmed_66f5.html"

Kategooriad: Somaalia | Presidendid | Sündinud 1934

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bahasa Indonesia
- Català
- Česky
- Deutsch
- Ελληνικά
- English
- Español
- Euskara
- Français
- Galego
- Italiano
- Nederlands
- 日本語
- Polski
- Soomaaliga
- Suomi
- Svenska